# Pelkonen SukuPELKOSTEN SUKUSEURA RY

**Vuosikokous Lahdessa 5.8.2017**

**1 § Kokouksen avaus**

Sukuseuran puheenjohtaja Hannu Pelkonen avaa kokouksen.

**2 § Kokouksen puheenjohtajan valinta**

Puheenjohtajaksi valittiin Antti Kinnunen

**3 § Kokouksen sihteerin valinta**

Sihteeriksi valittiin Marja Ranta-Nilkku.

**4 § Pöytäkirjan tarkastajajien valinta**

Valitaan kaksi pöytäkirjan tarkastajaa, jotka tarvittaessa toimivat ääntenlaskijoina.

Pöytäkirjan tarkastajiksi valittiin Mirja Fasta ja Tea Pelkonen, jotka tarvittaessa toimivat ääntenlaskijoina.

**5 § Kokouksen laillisuus ja päätösvaltaisuus**

Sukuseuran sääntöjen 7 §:ssä todetaan: ” Sukuseuran kokoukset kutsuu koolle hallitus. Kokouskutsu on toimitettava viimeistään kolmekymmentä (30) päivää ennen kokousta lähettämällä kutsu kirjallisena kullekin jäsenelle joko seuran tiedotteessa tai julkaisemalla kutsu seuran kotipaikkakunnalla ilmestyvässä sanomalehdessä.” Kokouksesta on ilmoitettu Virtelän Viestissä nro 45 ja Helsingin Sanomissa 2.7. 2017.

Sääntöjen 8 §:ssä todetaan: ” Sukuseuran vuosikokous pidetään joka kolmas vuosi hallituksen määräämänä päivänä touko-syyskuun aikana.”

Esitys Todetaan kokouksen laillisuus ja päätösvaltaisuus.

Päätös Todettiin kokous lailliseksi ja päätösvaltaiseksi.

**6 § Kokouksen työjärjestyksen hyväksyminen**

Esitys Esityslistan mukainen

Kokouksen työjärjestys hyväksyttiin esityslistan mukaiseksi lisäyksellä, että muissa asioissa kunniapuheenjohtaja -asia.

**7 § Seuran tilinpäätökset, vuosikertomukset ja tilintarkastajien lausunnot vuosikokousten väliseltä ajalta**

Rahastonhoitaja esittelee sukuseuran tilinpäätökset 2014-2016.

Sihteeri esittelee sukuseuran toimintakertomukset ja tilintarkastajien lausunnot vuosilta 2014-2016.

Rahastonhoitaja Markku Pelkonen esitteli tilinpäätökset v. 2014-2016 (liite 1).

Sihteeri Heikki Pelkonen esitteli sukuseuran toimintakertomukset (liite 2).

Tilintarkastaja (nykyään toiminnantarkastaja) Riikka Sauramäki esitteli tilintarkastajien (nyk. toiminnantarkastajien) lausunnon (liite 3).

**8 § Päätetään tilinpäätösten vahvistamisesta ja vastuuvapauden myöntämisestä**

Tilinpäätös vahvistettiin ja vastuuvapaus myönnettiin yksimielisesti.

**9 § Toimintasuunnitelman sekä tulo- ja menoarvion hyväksyminen seuraavalle toimikaudelle**

Sihteeri Heikki Pelkonen esitteli toimintasuunnitelman ja tulo- ja menoarvion seuraavalle toimikaudelle (liite 4).

Hyväksyttiin esityksen mukaisesti.

Valtuutetaan hallitus valmistelemaan reissua Karjalaan ja Köyliön Räisälä -keskukseen ja tiedottamaan jäsenille asiasta tarkemmin.

Kannustetaan sukuseuran jäseniä ostamaan julkistettua sukukirjaa ym tuotteita, että tase ei menisi miinukselle.

**10 § Liittymis- ja jäsenmaksun vahvistaminen seuraavalle toimikaudelle**

Jäsenmaksu ollut 12 € / vuosi, liittymismaksua ei ole ollut.

Jäsenmaksuksi päätettiin 15 € / vuosi / jäsen, ei liittymismaksua. Ainaisjäsenmaksu 150 € / jäsen (10 kertaa vuosimaksu).

**11 § Hallituksen puheenjohtajan, varapuheenjohtajan valinta sekä jäsenten ja varajäsenten valinta erovuoroisten tilalle**

Varsinainen jäsen: Varajäsen:

Pj. Hannu Pelkonen, erov. 2017 Pasi Pelkonen, erov. 2017

Ari Pelkonen, erov. 2017 Mirja Lehtinen, erov. 2017

Markku Pelkonen, erov. 2017 Paavo Pelkonen, ero. 2017

Vpj. Heikki Pelkonen, erov. 2020 Aarne Pelkonen, erov. 2020

Raimo Pelkonen, erov. 2020 † Pentti Pelkonen, erov. 2020

Pekka Pelkonen, erov. 2020 Lasse Pelkonen, erov. 2020

Löytyykö edustajaa Aatamin sukuhaarasta?

Keskusteltiin, että kokouksia voidaan pitää tarvittaessa myös etäyhteyksin; esim. puhelimitse.

Päätös

Varsinainen jäsen: Varajäsen:

Pj. Heikki Pelkonen, erov. 2020 Aarne Pelkonen, erov. 2020

Vpj. Pekka Pelkonen, erov. 2020 Lasse Pelkonen, erov. 2020

Raimo Pelkonen, erov. 2020 Lauri Pelkonen, erov. 2020

Marja Ranta-Nilkku, erov. 2023 Mirja Fasta, erov. 2023

Tea Pelkonen, erov. 2023 Outi Pelkonen, erov. 2023

Juho Pelkonen, erov. 2023 Mika Pelkonen, erov. 2023

**12 § Tilintarkastajien (toiminnantarkastajien) ja varatilintarkastajien valinta seuraavaksi toimikaudeksi**

Tilintarkastajina (toiminnantarkastajina) ovat toimineet Riikka Sauramäki ja Marja Ranta-Nilkku. Varatilintarkastajina (varatoiminnantarkastajina) ovat olleet Jussi Pelkonen ja Kirsi Ronkainen.

Toiminnantarkastajiksi valittiin Riikka Sauramäki ja Sampo Pelkonen.

Varatoiminnantarkastajina jatkavat Jussi Pelkonen ja Kirsi Ronkainen.

**13 § Muut asiat**

Kiitokseksi vuosien ansiokkaasta työstä sukuseuran toiminnan edistämiseksi ja suvun historiikin kokoamiseksi ja edistämiseksi, hallitus esittää väistyvälle puheenjohtajalle Hannu Pelkoselle elinikäistä kunniajäsenyyttä ja kunniapuheenjohtajuutta. Kokous haluaa myös tunnustaa puheenjohtajan puolison Irja Pelkosen ja muun hallituksen työpanoksen historiikin kokoamisessa.

Kunniapuheenjohtajuus oikeuttaa hallituksen toimintaan osallistumiseen.

Hallituksen esitys hyväksyttiin yksimielisesti.

**14 § Kokouksen päätös**

Puheenjohtaja päätti kokouksen.

**PELKOSTEN SUKUSEURA RY**

**HALLITUKSEN VUOSIKERTOMUS VUODELTA 2016**

**Sukuseuran tarkoitus**

Sukuseuran tarkoituksena on selvittää sen Pelkosen suvun vaiheita ja

historiaa, johon kuuluivat mm. Räisälän Virtelästä veljekset Heikki

(1850-1913), Aatami (1852-1913) ja Matti (1870-1944) Pelkonen, vaalia suvun perinteitä ja edistää yhteenkuuluvuuden tunnetta jäsentensä keskuudessa. Näin ollen sukuseura pyrkii

* järjestämään yhteisiä kokouksia, sukupäiviä, retkiä ja muita sukuseuran toimintaan liittyviä tilaisuuksia,
* keräämään ja arkistoimaan sukua koskevaa tietoutta,
* harjoittamaan sukuseuran tarkoitusperiä edistävää julkaisutoimintaa sekä
* pitämään luetteloa suvun jäsenistöstä

**Hallitus**

**vars. jäsen varajäsen**

Hannu Tp Pelkonen, pj, Hyvinkää, erov. 2017 Pasi Pelkonen erov.2017 Heikki Hp Pelkonen, siht, Lahti, ” 2020 Aarne Pelkonen ” 2020

Ari Kp Pelkonen, Joroinen, ” 2017 Mirja Lehtinen ” 2017

Markku Pp Pelkonen, Espoo, ” 2017 Paavo Pelkonen ” 2017

Raimo Ep Pelkonen, Helsinki, ” 2020 Pentti Pelkonen ” 2020

Pekka Pelkonen, Nurmijärvi, ” 2020 Lasse Pelkonen ” 2020

Hallituksen sihteerinä on toiminut Heikki Pelkonen ja rahastonhoitaja-

kirjanpitäjänä Markku Pelkonen.

Hallitus piti vuoden aikana neljä kokousta: Pekka Pelkosella Nurmijärvellä 5.2.2016; Raimo Pelkosella Helsingissä 29.4.2016; Hannu Pelkosella Hyvinkäällä 26.8.2016 ja Markku Pelkosella Espoossa 18.11.2016.

**Sukuseuran toimintaa**

5.2. Hallituksen kokous: Hyväksyttiin ja allekirjoitettiin toimintakertomus ja tilinpäätösasiakirjat. Suunniteltiin toimintaa ja jaettiin tehtäviä: Pekka työstää Matin lasten perheiden tarinaa, Raimo ja Hannu kokoavat tietoja Kaukolasta, Raimo ja Mirja käyvät Hyvinkäällä Hannun luona tunnistamassa kuvia, Hannu kysyy Pasilta piirroksia Pelkosen talosta ja mäestä, Heikki skannaa ja liittää kuvia tulevaan kirjaan, Markku työstää ruokakulttuuriosiota.

Esitellään tulevaa kirjahanketta yleisesti.

29.4.2016 Hallituksen kokous: Luettiin toiminnantarkastuskertomus ja päätettiin esittää se yhdistyksen vuosikokoukselle. Heikki kirjoittaa Hannun kanssa osion ”Lopuksi” tulevaan kirjaan. Arilta pyydetään Sukujutut -ohjelmasta sukutaulut kirjaa varten. Kirjaan päätettiin ottaa myös Mirjan laatima kaavio asumis- ja muuttopaikoista, Heikki skannaa sodanaikaisia kunniakirjoja, liitteeseen kootaan kaatuneiden nimet, mutta kirjaan otetaan vain yksi esimerkki heistä. Todistuksia ja kunniakirjoja eri tehtävistä mainitaan myös. Karttoja Virtelästä ja Kaukolasta valitaan kirjaan. - Tiedoksi Pentti Pelkosen kirja ”Näkyvä – näkymätön”, omakustanne , 2015, hinta 35 euroa. Markku Pelkonen on maksanut sukuseuramme puolesta Suomen Sukututkimusseuran jäsenmaksun 39 €. Viimeinen yhdistyksemme kolmesta perustajajäsenestä Pentti Asser Pelkonen (s. 30.9.1923) sai iäisyyskutsun Kaunialan sotavammasairaalassa 5.4.2016 ja hänet siunattiin haudan lepoon Malmin hautausmaan kappelissa 22.4.2016. Julistetaan nimikilpailu tulevasta kirjasta sekä toivotaan ehdotuksia sukuseuran vuosikokouksen paikasta.

26.8. Hallituksen kokous: Kirjan nimiehdotuksia ei ole tullut, joten käytetään nyt työnimenä Virtelän Pelkoset. Nimiehdotukset tervetulleita! Seuraavan vuosikokouksen ajankohdaksi päätettiin 5. tai 12.8.2017. Kumpaa jäsenet toivovat? Paikaksi päätettiin Lahti, josta Heikki selvittää tarkemmin. Alustava kirjan kappale lähetetään hallituksen jäsenille tarkastettavaksi ja oikoluettavaksi. Etsitään kirjalle sopivaa taittajaa. Pasi on piirtänyt piirroksen Pelkosen mäestä sekä kaavion Taavetin talon sisäpuolelta. Voitaneen käyttää kirjaan.

18.11.2016. Hallituksen kokous: Sukukirjan nimeä Reino pohti: Räisäläisen Heikki Heikinpoika Pelkosen (1817–1882) sukukirja (tai suku, sukuhistoria tms.). Tai Räisälän Virtelän Pelkoset. - Ari ehdotti Räisälän Pelkoset. Alaotsikonkin voi lisätä. Onko nimeä vielä mietittävä? – Marja Ranta- Nilkku ehdottaa Virtelän Pelkoset Karjalasta, Virtelän Pelkoset Räisälästä tai onko vielä parempi Pelkoset Räisälän Virtelästä?

Hallitus piti parhaana ”Pelkoset Räisälän Virtelästä”. Kirjan alussa voi sanoa tarkemmin, mikä suku on kyseessä.

Seuraava vuosikokous päätettiin pitää Lahden Renkomäen seurakuntakodilla, osoite Orimattilankatu 114. Aikataulua kaavailtiin klo 11.00 Ilmoittautuminen,

11.30 Sukuhaarojen esittely, 12.00 Vuosikokous, 13.30 Lounas. Ohjelmaan ja kirjan esittelyyn on syytä vielä palata.

Heikki lähettää kirjan nykyversion hallituksen jäsenille, tarvittavat muutokset ja lisäykset hänelle! Heikki kysyy parilta kirjapainolta tarjouksia. Hannu voi kysyä tarjousta hänen kirjansa painajalta.

**Tilintarkastajat**

Sukuseuramme varsinaisina tilintarkastajina ovat toimineet Riikka Sauramäki ja Marja Ranta-Nilkku sekä varatilintarkastajina Kirsi Ronkainen ja Jussi Pelkonen.

**Tiedotus**

* Virtelän Viestiä on lähetetty vuoden aikana sähköpostilla tai postitse kolme kertaa sukuseuramme jäsenille sekä niille sukulaisille, joiden e-mail-osoitteet ovat tiedossa. Em. Viesteissä on päätösten ja uutisten lisäksi ollut sekä vanhoja että uusia valokuvia.
* Heikki Pelkonen on pitänyt internetissä sukuseuramme kotisivuja osoitteessa [www.pelkostensukuseura.fi](http://www.pelkostensukuseura.fi).
* Netissä on sukuseuramme verkkoalbumi valokuvia varten. Sinne suvun jäsenet ovat voineet tallentaa valokuvia muidenkin saataville, siis osoitteessa [www.picasaweb.com](http://www.picasaweb.com). Tiedostoon pääsee tunnuksella: sukuseura1.pelkonen; salasanan saa hallituksen jäseniltä.
* Mirja Lehtiseltä saa pyydettäessä hänen laatimaansa sukupuuta.
* Pöytästandaareja (marmorijalustalla seisova suvun viiri) 35 € ja pinssejä (emaloitu rintamerkki) 5 € on myynnissä puheenjohtajalla, karttoja (kolme erilaista) sukutilasta saa Heikiltä hintaan 6 €/kpl, samoin häneltä saa sukuseuramme logolla varustettuja mukeja, hinta 8 €/kpl tai 15 €/ 2 kpl, Markulta saa sukuseuramme logolla varustettuja kasseja, hinta 10 €.

**Jäsenet**

Vuosijäsenmaksun maksoi viime vuonna 24 henkilöä, ainaisjäsenmaksun viime vuonna maksoi 5 henkeä, aikaisemmin ainaisjäsenmaksun on maksanut 22 henkeä, jäsenmaksun maksaneita yhteensä 47 henkeä, joista yksi kunniajäsen ilman jäsenmaksua.

**TILINPÄÄTÖS 31.12.2016**



